*Plan podrške (Ivančić, Stančić, 2006.)*

***Prilagodba sadržaja učenja:***

* *primjereno, ciljano, osmišljeno perceptivno potkrijepljenje (neposredna stvarnost, slika, simbol).*
* *vođeno promatranje, stupnjevito perceptivno potkrijepljenje istog sadržaja rada,*
* *isticanje bitnoga različitim tipovima obilježavanja i/ili, slikovnog predočavanja,*
* *sažimanje teksta izdvajanjem bitnih odrednica sadržaja ili bitnih činjenica, smanjivanjem broja činjenica,*
* *semantičko pojednostavljivanje sadržaja učenja preradom sadržaja u smislu uporabe jednostavnog govornog izraza,*
* *planiranje teksta uz pomoć različitih dispozicija (slike, rečenice, pitanja, riječi), primjena shematskih prikaza*
* *uvođenje u postupak rješavanja zadataka stupnjevitim pružanjem pomoći s namjerom postupnog poticanja sve veće samostalnosti u radu,*
* *analitički plan rada zbog preglednost i jasnoće ukupnih aktivnosti*

***Prilagodba metoda, sredstava i oblika rada:***

* *pmjerena glasnoća govora učitelja,*
* *preciznost i kratkoća u davanja uputa,*
* *provjera razumijevanja slušanog, gledanog, ,*
* *građa lagana za čitanje (pojednostavljivanje i vizualizacija teksta, IFLA, 2005.)*
* *jednostavne kratke rečenice s poznatim riječima*
* *poticajna pitanja zatvorenog tipa*
* *čitanje kraćih jednostavnih tekstova uz provjeru razumijevanja*
* *samostalno pisanje temeljem zadanih odrednica (slike, pitanja)*
* *praktičan rad uz podršku*
* *nastavna sredstva pročišćena od detalja, usmjerena na zadatak (slika, karata, crteža, shema),*
* *Individualizirani nastavni listiće (zadatci), prilagođavanje tiska (povećani razmaci između riječi, rečenica, redova teksta, uvećanje, tiska, isticanje pravila podcrtavanjem, označavanje osnovnog prostora za čitanje i pisanje),*
* *Specifična oprema i didaktički materijali (npr. diktafona, računaljki, Braillovih strojeva i pločica, uporaba magnetne ploče i podloge stola za pisanje, tekstovi za lijepljenje u bilježnice, računalni programi i dr.)*

***Prilagodba zahtjeva:***

 (*u odnosu na samostalnost učenika, vrijeme rada, način rada, aktivnost, prostor):*

* *samostalnost učenika: stupnjevito pružanje podrške pri samostalnom radu npr. čitanje umjesto učenika, pomoć pri čitanju, primjereno uključivanje u rad (čitanje na početku teksta, na početku odlomaka), usmjeravanje pri rješavanju različitih zadataka, izvođenju pokusa, rukovanju priborom i sl.,*
* *vrijeme rada: produljeno vrijeme za rješavanje zadataka, čitanje i pismene radove, učenje, korištenje nastavnih materijala,*
* *način rada: pojedinačno zadavanje zadataka, odabir tipova zadataka koji motiviraju učenika prema načelu lakši – teži – lakši, odabir zadataka različite težine, raščlanjivanje složenih zadataka na jednostavnije, manji broj zadataka za samostalan rad, provjera višekratno uvježbavanih i ponavljanih sadržaja, upućivanje na korištenje orijentira pri čitanju (praćenje slijeda čitanja prstom, povlačenje crta pri čitanju, uporaba podupirača), usmjeravanje na preglednost i čitkost napisanog (razmaci pri pisanju, isticanje pravila, definicija)*
* *način provjere: samo usmena provjera ili davanje mogućnosti da učeniku netko drugi čita, češća provjera znanja u kraćim vremenskim jedinicama i s manjim brojem zadataka ili pitanja u ispitivanju,*
* *aktivnosti učenika/učitelja: zajedničko planiranje rada s učenikom, češće promjene aktivnosti; fizičko približavanje učenika izvoru promatranja, jasna struktura izmjene aktivnosti,* *upoznavanje s planom-redosljedom i trajanjem pojedinih aktivnosti i odmora u radu, poštivanje zajedničkih dogovora u odnosu na provođenje aktivnosti*,
* p*rostor: npr. sjedenje učenika na mjestu koje mu najbolje odgovara, u blizini učitelja zbog lakšeg nadziranja i pružanja podrške u rad,u obavještavanje o promjenama u organizaciji prostora, omogućavanje izmjena aktivnosti/prostora sa zadatkom vezanim uz sadržaj rada,*

### *Poticanje socijalnih odnosa*

* *uspostavljanje pozitivnog i dobronamjernog odnosa, pohvala truda koji učenik ulaže, fizičko približavanje učeniku kod zadavanja zadataka*
* *motivacijski plan (razrađeni sustav poticajnih postupaka i aktivnosti s ciljem jačanja interesa, volje i želje učenika za provođenjem planiranog rada),*
* *pružanje podrške u radu: učitelj/ca, vršnjak, drugi učenici, asistent*